Gheorghe Alexianu

Gheorghe Alexianu (født 1. januar 1897 i Străoane i Putna i Romania, død 1. juni 1946 i Jilava) var en rumensk akademiker og politiker. Han var guvernør av Transnistria mellom 19. august 1941 og 26. januar 1944.
Alexianu ble etter andre verdenskrig dømt til døden og henrettet for krigsforbrytelser.


== Biografi ==


=== Tiden før 1940 ===
Alexianu var sønn av Ovanez Alexean (eller Alecsan, som senere skiftet navn til Ion Alexianu), en sauegjeter. I 1915 begynte han på rettsvitenskapstudier ved Universitetet i București. Etter at Romania ble med i første verdenskrig i desember 1916, meldte han seg inn som frivillig i militæret. I 1918 ble han demobilisert og gjenopptok sine studier. Etter avlagt slutteksamen var han i en periode lærer i filosofi og historie på et gymnas i Râmnicu Vâlcea, før han fikk en doktorgrad i rettsvitenskap ved Universitetet i București i 1925. Mellom 1927 og 1938 var han amanuensis i offentlig rett ved Universitetet i Cernăuți.29. august 1938 ble han utnevnt til såkalt kongelig resident i det administrativområdet Suceava (hovedsetet i Cernăuți).
1. desember 1938 trådte i kraft forordning nr. 169/1938 angående «vurdering av statsborgerskapet», dekretert av regjeringen Octavian Goga, som hadde som formål å frata jødene det rumenske statsborgerskapet. Alexianu var meget ivrig med å gjennomføre denne antisemittiske forordningen. 31. januar 1939 ble han avsatt fra stillingen som kongelig resident i Suceava og erstattet med Gheorghe Flondor. Alexianu ble senere utnevnt i samme stilling i Bucegi-området (hovedsete i București). Han innehadde denne stillingen til oktober 1940.


=== Guvernør i Transnistria ===

19. august 1941 ble Alexianu utnevnt av Ion Antonescu til guvernør i Transnistria. Dermed ble han automatisk medlem av Romanias statsråd. Han deltok i statsrådsmøtet den 19. juni 1940, da regjeringen Antonescu bestemte seg for å føre krig mot Sovjetunionen.
Som følge av angrepet på den rumenske armés Odessa-garnisonens hovedkvarter 22. oktober 1941, utført av sovjetiske partisaner, beordret Alexianu, som regjeringens representant, represaliene og massakrene i november 1941.
Gjennom forordning nr. 35 av 2. januar 1942 beordret Alexianu alle jøder fra Odesa til Berezovca, der de ble massakrert.
26. ianuar 1944 ble Alexianu erstattet som guvernør av Transnistria av general Gheorghe Potopeanu.
5. februar 1944 ble han tildelt en æresdoktorgrad av det nye universitetet i Odessa.


=== Rettssaken i 1946 ===
Alexianu ble arrestert i august 1944 og sendt til Moskva, sammen med blant andre Ion Antonescu og Mihai Antonescu. Han ble tilbakeført til Romania i april 1946, og han ble stilt for retten og dømt for krigsforbrytelser m.m. og henrettet 1. juni 1946. 
5. desember 2006, etter et revisjonsansøkning som sønnen til Alexianu hadde satt frem, ble han av en appelldomstol i București frikjent for noen av anklagepunktene. Men 6. mai 2008 avviste Romanias Høyesterett endelig gjenopptakelse av saken fra 1946.


== Bøker ==
Tratat de drept public, vol. 1-2, București,Editura Casa Școalelor, 1942, sammen med Paul Negulescu
Studii de drept public, București, Editura Vremea, 1930
Curs de drept constituțional, București, Editura Casa Școalelor, 1932
Codul civil în vigoare în Ardeal și Bucovina, cu trimiteri la legile și regulamentele speciale, adnotat cu jurisprudența Înaltei Curți de Casație Română, București, Editura Librăriei Universale Alcalay & Co., 1937 - medforfatter
Repertoriu general alfabetic al tuturor codurilor, legilor și decretelor-legi, convențiuni, decrete, regulamente, etc., 1 ianuarie 1860-1 ianuarie 1940 publicate în Monitorul Oficial, vol. I-II, București, Monitorul Oficial și Imprimeriile Statului, Imprimeria Centrală, 1940-1941
Curs de drept constituțional, București, Editura Casa Școalelor, 1930-1937
Răspunderea puterii publice, București, Editura Ziarului Adevărul, 1926
Instituția juratorilor în vechiul nostru drept, București, ed. Tipografiile Române Unite, 1924


== Referanser ==


== Litteratur ==
Dan, Ioan: „Procesul” mareșalului Ion Antonescu, ed. Lucman, București, 2005;
Ioanid, Radu(ed.):Lotul Antonescu în ancheta SMERȘ, Moscova, 1944–1946. Documente din arhiva FSB, Iași, ed. Polirom, 2006.


== Eksterne lenker ==

FOTO: Gheorghe Alexianu, un personaj pe cât de puternic, pe atât de controversat în istorie, 20 aprilie 2013, Borcea Stefan, Adevărul